Klokken 07.36 i morges måtte Nordjyllands Politi rykke ud til et færdselsuheld på Aalborgvej i nærheden af Hjallerup. Årsagen var, at en personbil og en motorcykel var kørt sammen. Ulykken skete da personbilen skulle køre fra Søndergade ud på Aalborgvej. Bilisten bag rattet overholdt ikke sin vigepligt, og det resulterede i, at motorcyklisten ikke kunne undgå at køre ind i bilen. Både føreren af motorcyklen og føreren af bilen blev efterfølgende fragtet til Aalborg Universitetshospital til observation. Begge skulle dog være sluppet uden alvorligt skader. Det oplyser Nordjyllands Politi, der til gengæld ikke oplyser hverken køn eller alder på de implicerede.
En motorcykel og en personbil kørte her til morgen sammen i nærheden af Hjallerup.